ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660017368
ขอความช่วยเหลือให้ซ่อมแซมถนนคอนกรีตและถนนยางแอสฟัลท์ บริเวณ ซอยอุเทน 21 และ ซอยอุเทน23 แขวงคลองกุ่ม เขตบึงกุ่ม กรุงเทพมหานคร จุดสังเกต บริเวณดังกล่าวจะพบป้ายบอกซอย หากเข้าซอยนวมินทร์ 24 ก็จะเจอกับซอยอุเทนทั้งสองซอย เนื่องจากผู้ร้องแจ้งว่าถนนในซอยทั้งสองซอย ชำรุดเป็นหลุมเป็นบ่อตลอดเส้นทาง มีน้ำท่วมขังทุกครั้งที่ฝนตก (บันทึกตามผู้ร้องแจ้ง) มีระยะทางยาวประมาณ 300 เมตร (ทั้งสองซอย) ส่งผลให้ผู้ร้องและประชาชนในพื้นที่ได้รับความเดือดร้อนเป็นจำนวนมาก (ไม่ทราบจำนวนที่ชัดเจน)  และไม่ได้รับความสะดวกในการสัญจร ประสบปัญหามาเป็นระยะเวลาประมาณ 4 ปีแล้ว ประกอบกับผู้ร้องประสงค์ให้มีการดำเนินการซ่อมแซมถนนตลอดเส้นทาง จึงประสงค์ให้หน่วยงานที่เกี่ยวข้องปรับปรุงถนนเส้นทางดังกล่าวด้วย เพื่อเป็นการบรรเทาความเดือดร้อนและอำนวยความสะดวกในการสัญจรให้แก่ผู้ร้องและประชาชนต่อไป (ผู้ร้องประสงค์ให้ปกปิดข้อมูลเกี่ยวกับชื่อ-นามสกุล และหมายเลขโทรศัพท์) // (แก้ไขข้อมูล 27/04/2566) ผู้ร้องขอแก้ไขข้อมูล จากเดิม ซอยอุเทน 21 และ ซอยอุเทน 23 เป็นซอยอุเทน 21 และซอยอุเทน 27 จุดสังเกตโดยให้เข้าไปภายในซอยนวมินทร์ 24 ด้านซ้ายมือ จะพบกับซอยอุเทน 21 และซอยอุเทน 27 ผู้ร้องจึงประสงค์ให้หน่วยงานที่เกี่ยวข้องปรับปรุงถนนเส้นทางดังกล่าวและตัดต้นไม้บริเวณริมขอบทางซอยอุเทน 27 ด้วย
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น #ศรท #ศรท1111
#1555 #citydata